Държавен вестник, бр. 37, 2024 г., стр. 13

БРОЙ  37	
Д Ъ Р Ж А В Е Н  В Е С Т Н И К 	
СТР.  13  
терната спешна медицинска служба (HEMS) 
и ще предоставя квалифицирана спешна ме-
дицинска помощ по въздух.
Целеви препоръки на политиката до 2030 г.:
 Да осигурим условия за устойчиво раз-
витие на човешките ресурси в системата за 
спешна медицинска помощ, така че тя да 
стане привлекателно място за труд и профе-
сионално развитие.
 Да увеличим броя на мобилните спешни 
екипи на смяна с не по-малко от 15 %.
 Да осигурим финансова устойчивост 
на системата за спешна медицинска помощ 
в нейната извънболнична и болнична част.
 Да надградим системата за спешна ме-
дицинска помощ с възможност за въздушен 
транспорт.
 Да осигурим периодично обновяване 
на транспортните средства и медицинската 
апаратура.
 Да осигурим ефективна организация, 
координация и управление на единната сис-
тема за спешна медицинска помощ, което да 
позволи намаляване на времето за спешен 
отговор с наземни и авиомедицински екипи.
 Да реализираме пълна интеграция на 
информационната система на системата за 
спешна медицинска помощ с Националната 
система за спешни повиквания с единен ев-
ропейски номер 112 и Националната здрав-
ноинформационна система.
 Да поддържаме готовността на системата 
за спешна медицинска помощ за реакции при 
бедствия и да развиваме европейската коор-
динация и трансгранично сътрудничество, 
както и със Световната здравна организация в 
рамките на глобалната инициатива за Екипи 
за спешна медицинска помощ. 
Конкретните мерки за реализация на поли-
тиката и индикаторите за нейното изпълнение 
са предвидени в Плана за действие за изпълне-
ние на Националната здравна стратегия 2030.
Политика 2.4. Подобряване на достъпа до 
лекарствени продукти и медицински изделия
Необходимо е провеждане на една добре 
проектирана и устойчива лекарствена полити-
ка, съобразена със здравните потребности на 
населението от лекарствено лечение, нацио-
налните приоритети и специфики и постигане 
на дългосрочен икономически растеж във 
връзка с реализиране на заложените цели от 
Програмата за устойчиво развитие до 2030 г. 
на ЕС и Националната програма за развитие 
на БЪЛГАРИЯ 2030. 
Основни насоки на политиката:
Ще се засилят възможностите и ще се 
създадат механизми за наблюдение и анализ 
на здравните потребности на населението от 
лекарствено лечение във връзка с по-доброто 
им задоволяване. Ще се въведе дефиниция 
за здравни потребности от лекарствено ле-
чение. Интегрирането на специализираната 
електронна система за проследяване и анализ 
(СЕСПА) към Националната здравноин-
формационна система (НЗИС) ще позволи 
гарантирането на доставката на лекарствени 
продукти, включени в Позитивния лекарствен 
списък, от притежателя на разрешение за 
употреба през притежателите на разрешение 
за търговия на едро до конкретна избрана 
от пациента аптека при наличието на ле-
карско предписание. Ще продължи процесът 
по улесняване на достъпа на пациентите до 
лекарствени продукти чрез оптимизиране 
на административните процеси за законни-
те участници във веригата на доставки. Ще 
се премахне излишната административна 
тежест и ще се постигне оптимизиране на 
процесите в лекарствоснабдяването с оглед 
навременния достъп до терапия на пациентите 
и насърчаване на конкуренцията в сектора. 
В аптеките пациентите ще могат да заявяват 
предварително предписаните им лекарствени 
продукти, фармацевтите ще могат да правят 
поръчки за конкретен пациент през НЗИС, 
а притежателите на разрешение за употреба 
и притежателите на разрешение за търговия 
на едро чрез оптимизиране на логистичния 
процес гарантирано ще доставят лекарствени-
те продукти до избраната от пациента аптека.
Ще се създават условия, след оценка на 
въздействието, за въвеждане на прогенерична 
лекарствена политика, която е основана на 
насърчаване на ефективната конкуренция чрез 
ускорено навлизане и широка употреба на ге-
нерични и биоподобни лекарствени продукти 
след изтичане на ексклузивитета.
Ще се разработят мерки, след анализ на 
въздействието, за ефективно антимонополно 
и антикартелно законодателство, насочено 
към участниците в лекарствоснабдителния 
процес с цел осигуряване на равен достъп до 
лекарствени продукти на всички търговци на 
едро и дребно.
Ще се предложат законодателни проме-
ни в обхвата на наказателното право, за да 
бъдат инкриминирани и строго преследвани 
престъпленията, свързани с вноса, износа, 
разпространението и търговията на едро и 
дребно с лекарствени продукти, поради ви-
сокия риск, който тези престъпления пред-
ставляват както за пациентите и системата 
на здравеопазването, така и за националната 
сигурност на Република България.
В областта на медицинските изделия ще 
се постави акцент върху създаване и поддър-
жане на стабилна, прозрачна, предсказуема 
и устойчива нормативна уредба за медицин-
ските изделия, гарантираща високо ниво на 
качество и безопасност и закрила на здравето 
чрез прилагане на европейското законодател-
ство в областта на медицинските изделия. 
Ще продължи процедурата по разработване 
и участие в процесите по стандартизация на 
номенклатурите за медицински изделия чрез